Rikunarita-ORG/Wikinium huggingface dataset:
# 314 π.Χ.

## Γεγονότα

### Μακεδονική Αυτοκρατορία

* Ξεσπά ο τρίτος πόλεμος των διαδόχων.

* Ο Αντίγονος Α' ο Μονόφθαλμος, ηγεμόνας των Ασιατικών κτήσεων της απέραντης αυτοκρατορίας του Αλεξάνδρου, αντιμετωπίζει το συνασπισμό εναντίον του που δημιούργησαν ο Κάσσανδρος, ηγεμόνος της Μακεδονίας, ο Λυσίμαχος, ηγεμόνας της Θράκης και ο Πτολεμαίος, ηγέτης της Αιγύπτου.
* Ο Αντίγονος εισβάλλει στη Συρία, που βρίσκεται υπό την κυριαρχία του Πτολεμαίου, πολιορκεί και καταλαμβάνει την Τύρο. Έπειτα καταλαμβάνει και την υπόλοιπη Συρία.

### Ηπειρωτική Ελλάδα

* Ενώ ο Κάσσανδρος μάχεται για την κυριαρχία του στην κεντρική Ελλάδα, ο Αντίγονος υπόσχεται ελευθερία στις ελληνικές πόλεις - κράτη, κερδίζοντας την ίδια χρονιά τη συμμαχία των Αιτωλών. Ο Κάσσανδρος προελαύνει εναντίον τους με τους συμμάχους του, Λυσίμαχο, Πτολεμαίο και Σέλευκο και λεηλατεί το Αγρίνιο.

## Γεννήσεις

## Θάνατοι

* Ξενοκράτης, Έλληνας φιλόσοφος από τη Χαλκηδόνα, μαθητής του Πλάτωνα και κεφαλή της Ακαδημίας.
* Αισχίνης, Αθηναίος ρήτορας και πολιτικός.
# Εξορία

**Εξορία** ονομάζεται η απομάκρυνση, εν είδει ποινής, κάποιου από την περιοχή ή το κράτος στο οποίο μένει, χωρίς να επιτρέπεται να επιστρέψει, η ζωή έξω από τα όρια της πατρίδας.

Η πρακτική της εξορίας εφαρμόζεται από παλαιοτάτων χρόνων μέχρι και σήμερα σε περιπτώσεις όπου δεν είναι επιθυμητές άλλες, πιο δραστικές (φυλάκιση) ή εγκληματικές (δολοφονία) λύσεις απομάκρυνσης των ανθρώπων από ορισμένο μέρος. Για παράδειγμα, η εξορία προτιμάται σε περιπτώσεις επιφανών προσώπων, όπου η φυλάκιση δεν είναι επιθυμητή ή θεωρείται ότι δε θα γίνει αποδεκτή από το κοινό αίσθημα. Αντίστοιχα, σε περιπτώσεις επιθυμητής απομάκρυνσης μεγάλου αριθμού ατόμων, όπου η φυλάκιση είναι αντιοικονομική, έχει επίσης χρησιμοποιηθεί η εξορία / εκτοπισμός ως αποδεκτή λύση.

Στην αρχαία Αθήνα πολίτες με υπερβολικά μεγάλη επιρροή εξορίζονταν μετά από ψηφοφορία, η οποία ονομαζόταν εξοστρακισμός. Ο χρόνος για τον οποίο κρατούσε η εξορία τους ήταν 10 έτη.

Στις περισσότερες περιπτώσεις, η εξορία γίνεται χωρίς τη θέληση του εξοριζόμενου. Όταν η εξορία είναι ενσυνείδητη απόφαση ενός ανθρώπου, λέγεται ότι αυτός είναι αυτοεξόριστος. Φωτεινό παράδειγμα αυτοεξόριστου ήταν ο Σόλων ο οποίος μετά τη θεσμοθέτηση των νόμων του, έφυγε από την Αθήνα, για να μην του ζητήσουν οι Αθηναίοι να τους αλλάξει.

Σε αρκετές περιπτώσεις η εξορία ταυτίζεται με κακουχίες και ταλαιπωρία, αλλά σε άλλες περιπτώσεις, η εξορία μπορεί να είναι ζωή με πολύ καλές συνθήκες, αν και μακριά από την πατρίδα του εξορισμένου.

## Παραδείγματα από τη σύγχρονη Ελληνική ιστορία

Κατά τη δικτατορία του Μεταξά πολλοί διαφωνούντες πολιτικοί εκτοπίστηκαν σε απομακρυσμένα μέρη της Ελλάδας (Παναγιώτης Κανελλόπουλος, Γεώργιος Παπανδρέου, Νίκος Ζαχαριάδης, πολλοί άλλοι κομμουνιστές κ.ά.).

Μετά τη λήξη του εμφυλίου πολέμου στην Ελλάδα εφαρμόστηκε συστηματικά η μέθοδος της εξορίας των θεωρουμένων ως επικίνδυνων για τη δημόσια ασφάλεια πολιτών με κομμουνιστική ή φιλοκομμουνιστική δράση και των αντιρρησιών συνείδησης. Γνωστότεροι τόποι εξορίας ήταν η Μακρόνησος, η Ικαρία, ο Άγιος Ευστράτιος (Άη Στράτης), η Γαύδος.

Κατά την επταετία, η κυβέρνηση της δικτατορίας είχε ως συνήθη πρακτική τον εκτοπισμό των αντικαθεστωτικών, σε άγονα νησιά και μακρινές περιοχές, ώστε να μην έχουν τη δυνατότητα να προκαλέσουν ανατροπή του καθεστώτος.

## Γνωστοί τόποι εξορίας

* Επταετία 1967-1974: Γυάρος, Μακρόνησος, Λέρος
* Μακάριος Κύπρου 1956-1957: Σεϋχέλλες
* Κωνσταντίνος Καραμανλής 1963-1974: Παρίσι (Γαλλία) (αυτοεξόριστος)
* Ναπολέων Α΄: Έλβα 1814, Νήσος Αγίας Ελένης 1815-1821

## Δείτε επίσης

* Οστρακισμός

## Εξωτερικοί σύνδεσμοι

* Πολυμέσα σχετικά με το θέμα  Εξορία στο Wikimedia Commons
* Αναφορές σχετικά με το θέμα Εξορία στα Βικιφθέγματα
* Λεξιλογικός ορισμός του εξορία  στο Βικιλεξικό
# Επεκτατισμός

Η πλήρη έκταση της αυτοκρατορίας του Αλεξάνδρου του Μέγα, κατά την διάρκεια της προσπάθειας του να κατακτήσει εδάφη στην Μεσόγειο και την Ασία.
Ο **επεκτατισμός**, είναι μια ιδεολογία κατά την οποία οι κυβερνήσεις και τα κράτη προσπαθούν να επεκτείνουν τα εδάφη, την δύναμη ή τον πλούτο τους μέσω της οικονομικής ανάπτυξης, της ήπιας δύναμης ή των στρατιωτικά επιθετικών τρόπων της οικοδόμησης της αυτοκρατορίας και της αποικιοκρατίας.

Η αναρχία, η επανένωση ή ο πανεθνικισμός χρησιμοποιούνται μερικές φορές ως αφορμές για την δικαιολόγηση και την νομιμοποίηση του επεκτατισμού, αλλά μόνο όταν ο δεδηλωμένος στόχος είναι η επανακατάκτηση χαμένων εδαφών, ή η κατάληψη προγονικών περιοχών. Αυτό έρχεται σε αντίθεση με τις ιδεολογίες των υποσχόμενων εδαφών όπως το Μανιφέστο του Πεπρωμένου, οι οποίες χρησιμοποιούνται για την δικαιολόγηση και την νομιμοποίηση του επεκτατισμού υπό την αντίληψη ότι οι περιοχές θα αποτελέσουν στο μέλλον έδαφος του εισβολέα, σε αντίθεση με τους ισχυρισμούς περί πρότερης κατοχής των εδαφών.

## Παραπομπές
# Σόν'γκμπουν

Η φερόμενη ως «πυραμίδα» του συστήματος τσουλσίν-σόν'γκμπουν.
Οι όροι **σόν'γκμπουν** (κορεατικά: 성분) και **τσουλσίν-σόν'γκμπουν** (출신성분), που σημαίνει «ιθαγενές συστατικό», αναφέρονται σε ένα φερόμενο ως σύστημα εσωτερικής οργάνωσης των πολιτών της Λαϊκής Δημοκρατίας της Κορέας, με βάση αναλύσεις του δυτικού και μη κόσμου. Σύμφωνα με αυτές, στην χώρα οι πολίτες κατατάσσονται σε διάφορες κατηγορίες με αντίστοιχα προνόμια, που παραλληλίζονται με "κάστες". Η ίδια η ΛΔΚ, ωστόσο, διακηρύσσει ότι όλοι οι πολίτες είναι ίσοι και αρνείται οποιαδήποτε διάκριση λόγω οικογενειακού υποβάθρου.

Σύμφωνα με την *Επιτροπή Ανθρωπίνων Δικαιωμάτων των Ηνωμένων Πολιτειών της Αμερικής για την Βόρεια Κορέα* αλλά και το *Αμερικανικό Ινστιτούτο Επιχειρήσεων*, το σύστημα βασίζεται στο πολιτικό, κοινωνικό και οικονομικό υπόβαθρο των άμεσων προγόνων κάποιου, καθώς και στη συμπεριφορά των συγγενών του. Σύμφωνα με τις διάφορες αναλύσεις, η μυστική αστυνομία της χώρας εφαρμόζει το τσουλσίν-σόν'γκμπουν ταξινομώντας πολίτες σε τρεις κύριες κάστες. Με βάση τις ίδιες αναλύσεις, το σύστημα επηρεάζει την πρόσβαση σε εκπαιδευτικές και εργασιακές ευκαιρίες και καθορίζει ιδιαίτερα εάν ένα άτομο είναι επιλέξιμο να ενταχθεί στο Εργατικό Κόμμα της Κορέας.

## Αναφερόμενες ως κατηγορίες πολιτών

Σύμφωνα με την *Επιτροπή Ανθρωπίνων Δικαιωμάτων των ΗΠΑ* *για την Βόρεια Κορέα*, βάσει του Έργου Εγγραφής Κατοίκων του 1967–1970, υπάρχουν τρεις κύριες ταξινομήσεις και περίπου 50 υποταξινομήσεις. Αυτές είναι:

1. Βασική Τάξη (핵심 계층 / 核心階層)

* Δημόσιοι υπάλληλοι
* Δάσκαλοι
* Ενοικιαστές αγρότες
* Προσωπικό του Λαϊκού Στρατού της Κορέας από το 1953 και οι απόγονοί τους
* Μέλη του Εργατικού Κόμματος της Κορέας από το 1953 και οι απόγονοί τους
* Υπάλληλοι γραφείου
* Μέλη οικογενειών επαναστατών, συνεισφερόντων, πατριωτών μαρτύρων, πεσόντων στρατιωτών και θυμάτων γενικότερα από το 1953 και οι απόγονοί τους

2. Ταλαντευόμενη Τάξη (동요 계층 / 動搖階層)

* Μικροί και μεσαίοι έμποροι από το 1948
* Τεχνίτες από το 1948
* Αγρότες από το 1948
* Εργάτες από το 1948
* Πλούσιοι αγρότες από το 1948
* Μικροί και μεσαίοι γαιοκτήμονες από το 1953 και οι απόγονοί τους
* Κορεάτες κάτοικοι στην Ιαπωνία που μετανάστευσαν

3. Εχθρική Τάξη (적대 계층 / 敵對階層)

* Μεγάλοι γαιοκτήμονες από το 1948 και οι απόγονοί τους
* Καπιταλιστές από το 1948 και οι απόγονοί τους
* Φιλοϊάπωνες συνεργάτες από το 1948 και οι απόγονοί τους
* Αντιδραστικοί από το 1948 και οι απόγονοί τους
* Μέλη του Τσοντοϊστικού Κόμματος από το 1948 και οι απόγονοί τους (εννοούνται αυτοί που θεωρήθηκαν ενάντιοι στο καθεστώς)
* Άτομα που εισήλθαν στη Βόρεια Κορέα από τον Νότο
* Προτεστάντες, Βουδιστές και Καθολικοί πιστοί από το 1948 και οι απόγονοί τους
* Αποστάτες του Κόμματος
* Φιλόσοφοι από το 1948 και οι απόγονοί τους
* Άτομα που υπηρέτησαν σε εχθρικές οργανώσεις
* Οικογένειες κρατουμένων
* Άτομα που σχετίζονται με κατασκόπους
* Αντικομματικοί και αντεπαναστάτες σεκταριστές
* Οικογένειες εκτελεσθέντων
* Απελευθερωμένοι κρατούμενοι
* Πολιτικοί κρατούμενοι
* Μέλη του δεξιού Κορεατικού Δημοκρατικού Κόμματος (1945-1949)

## Παραπομπές
# Βασίλειο

Ο όρος **βασίλειο** περιγράφει ένα κράτος το οποίο διαθέτει μοναρχική μορφή διακυβέρνησης, στην οποία ο μονάρχης είναι ο βασιλιάς (ή η βασίλισσα).

Στη χριστιανική θεολογία η έκφραση της Βασιλείας του Θεού είναι στενά συνδεδεμένη με την έννοια του κράτους. Για να ανιχνευθεί η εξέλιξη των κρατικών δικαιωμάτων μπορεί να βοηθήσει και η μελέτη των κεφαλαίων της Βίβλου, αλλά ο όρος "βασίλειο" έχει συχνά μεταφορική έννοια στη θεολογία.
# 123 π.Χ.

## Γεγονότα

* Ο Μιθριδάτης Β' ο Μέγας ανακηρύσσεται βασιλιάς των Πάρθων.
* Ο Γάιος Γράκχος επιβάλλει τη φορολογία της δεκάτης στην Ασία, την οποία φροντίζει να εκμισθώσει σε δημοσιώνες.
* Καθώς η Αίγυπτος δεν τον υποστηρίζει πλέον, ο διεκδικητής του θρόνου της Συρίας, Αλέξανδρος Β' Ζαβίνας, ηττάται από τους πολιτικούς του εχθρούς, αιχμαλωτίζεται και κατόπιν θανατώνεται.
* Ο Ανδρίσκος κατακτά την παραθαλάσσια Ροδόπη σκοτώνοντας τον ύπατο Μάδο .

## Γεννήσεις

* Τρίτων ο Πρεσβύτερος , μεγάλος Θηβαίος ποιητής .

## Θάνατοι

* Αλέξανδρος Β' Ζαβίνας, ηγεμόνας του κράτους των Σελευκίδων.

Μάδος ,Εφέσιος πολιτικός που εκλέχτηκε ύπατος το 124 και σκοτώθηκε από τον Ανδρίσκο το 123
# Υψικάμινος

Ανενεργή υψικάμινος στο λιμάνι του Σαγούντο της Βαλένθια της νότιας Ισπανίας.
Η **υψικάμινος** είναι τύπος μεταλλουργικού κλιβάνου, που χρησιμοποιείται για τήξη για την παραγωγή βιομηχανικών μετάλλων, συνήθως του χυτοσιδήρου, αλλά και άλλων, όπως ο μόλυβδος ή ο χαλκός.

Σε μια υψικάμινο, τα καύσιμα (οπτάνθρακας), μεταλλεύματα και υλικό ελάττσης σημείου τήξεως (ασβεστόλιθος) τροφοδοτούνται συνεχώς μέσω της κορυφής του κλιβάνου, ενώ μια καυτή έκρηξη αέρα (μερικές φορές με εμπλουτισμό από οξυγόνο) διοχετεύεται στο κατώτερο τμήμα του κλιβάνου μέσω μιας σειρά σωλήνων με ακροφύσια, έτσι ώστε οι χημικές αντιδράσεις να γίνονται σε όλο τον κλίβανο καθώς το υλικό πέφτει προς τα κάτω. Τα τελικά προϊόντα είναι συνήθως φάσεις τετηγμένου μετάλλου και σκωρίας, που λαμβάνονται από τον πυθμένα και απόβλητα αέρια (καυσαέρια) που εξέρχονται από την κορυφή του κλιβάνου. Η ροή του μετάλλου προς τα κάτω, σε επαφή με μια ανοδική ροή θερμών και πλούσιων σε μονοξείδιο του άνθρακα καυσαερίων είναι μία διαδικασία ανταλλαγής και χημικής αντίδρασης αντίθετου ρεύματος.

Αντίθετα, οι κλίβανοι αέρα (όπως οι φούρνοι αντήχησης) αναρροφούν με φυσικό τρόπο, συνήθως με τη μεταφορά θερμών αερίων σε καπναγωγό. Ωστόσο, ο όρος περιορίζεται συνήθως σε εκείνους που χρησιμοποιούνται για τη θέρμανση σιδηρομεταλλεύματος για την παραγωγή χυτοσιδήρου, ενός ενδιάμεσου υλικού που χρησιμοποιείται στην παραγωγή σιδήρου και χάλυβα, και τους φούρνους ατράκτου που χρησιμοποιούνται σε συνδυασμό με εγκαταστάσεις πυροσυσσωμάτωσης σε τήγμα βασικών μετάλλων.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Υψικάμινος στο Wikimedia Commons
* Λεξιλογικός ορισμός του υψικάμινος  στο Βικιλεξικό
# 113

| Το 113 σε άλλα ημερολόγια |
| --- |
| Γρηγοριανό ημερολόγιο | 113 *CXIII* |
| Ελληνικό αλφάβητο | ΡΙΓ´ |
| Ab urbe condita | 866 |
| Αρμενικό ημερολόγιο | *n/a* |
| Κινεζικό ημερολόγιο | 2809 – 2810 *壬子 – 癸丑* |
| Αιθιοπικό ημερολόγιο | 105 – 106 |
| Εβραϊκό ημερολόγιο | 3873 – 3874 |
| Περσικό ημερολόγιο | 509 ΠΕ – 508 ΠΕ |
| Ισλαμικό ημερολόγιο | 525 ΠΕ – 524 ΠΕ |
| Ινδουιστικά ημερολόγια |
| *Βικράμ Σαμβάτ* | 168 – 169 |
| *Σάκα Σαμβάτ* | 35 – 36 |
| *Κάλι Γιούγκα* | 3214 – 3215 |

*Η τρέχουσα σελίδα αφορά το έτος 113 κατά το Γρηγοριανό ημερολόγιο*

Το έτος 113 (CXII) ήταν κοινό έτος το οποίο ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Κέλσου και Κρισπίνου (γνωστό και ως έτος 866 από Κτήσεως Πόλεως). Η ονομασία 113 για το έτος χρησιμοποιείται από τον πρώιμο Μεσαίωνα, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

## Γεγονότα

### Ρωμαϊκή Αυτοκρατορία

* Η Στήλη του Τραϊανού πλησίον του Κολοσσαίου της Ρώμης συμπληρώνεται για να τιμήσει την νίκη του αυτοκράτορας εναντίον των Δακών στον Δεύτερο Δακικό πόλεμο.
* Ο Χοσρόης ο Α' της Παρθίας παραβιάζει την συνθήκη με την Ρώμη εγκαθιστώντας ένα ηγεμόνα υποχείριο στην Αρμενία. Ο 60χρονος Τραϊανός προελαύνει ανατολικά χωρίς πρώτα να αποπειραθεί την χρήση διπλωματίας για να επιλύσει την διένεξη.
* Ο Αυτοκράτορας Τραϊανός πλέει από την Ρώμη για να αρχίσει την εκστρατεία του εναντίον της Παρθίας. Φθάνει στην Αθήνα όπου ένας Πάρθιος απεσταλμένος τον χαιρετεί με μία δάφνη ελιάς, ως σύμβολο ειρήνης.
* Ο Τραϊανός ανακοινώνει την προσάρτηση της Αρμενίας και καθίσταται ρωμαϊκή επαρχία.
* Η Βασιλική της Ούλπιας εγκαινιάζεται.

### Ασία

* Το τελευταίο (7ο) έτος της εποχής Γιονγκτσού στην Ανατολική Κινεζική Δυναστεία Χαν.
* Η λατρεία Πατίνι Ντίβαμ εισάγεται στον Ναό Κανανγκί στο Βασίλειο της Τσέρα στην Νότια Ινδία από τον Αυτοκράτορα Σενκούτουβαν. Η τελετή παρακολουθείται από τον Γκατζαμπαχού, βασιλιά της Κεντρικής Σρι Λανκα (Μαχαβάμσα).

## Γεννήσεις

* Αδριανός, σοφιστής φιλόσοφος (πεθαίνει το 193)
* Γναίος Κλαύδιος Σεβήρος Αραβιανός, Ρωμαίος γερουσιαστής και φιλόσοφος (πεθαίνει μετά το 176)

## Θάνατοι

* Πλίνιος ο Νεότερος, Ρωμαίος δικηγόρος και επιστήμονας (γεννιέται μετά το 61 μ.Χ.)
# Mojibake

Mojibake

**Mojibake** είναι η αδυναμία ενός λογισμικού να αναπαράγει με ακριβή τρόπο ένα κείμενο, τηρώντας τη σχετική κωδικοποίηση χαρακτήρων.

Η λέξη προέρχεται από την Ιαπωνική γλώσσα. 文字化け (もじばけ, mojibake) σημαίνει "αλλαγμένοι χαρακτήρες" (文字: Χαρακτήρας, 化け: αλλαγή).
Συχνά αναφέρονται ώς "Κινέζικα" (ή "Κουτάκια" σε περίπτωση που εμφανίζονται UTF χαρακτήρες). Αυτό συνήθως συμβαίνει όταν το σύστημα απεικόνισης χρησιμοποιεί διαφορετικό σετ χαρακτήρων (σύστημα κωδικοποίησης) από το σύστημα επεξεργασίας.
# Κράτος του Βιετνάμ

| Κράτος του Βιετνάμ  |
| --- |
| 2  Ιουλίου 1949–26  Οκτωβρίου 1955 |
|  |
|

|  |
| --- |
|  Έμβλημα |

 |
|  |
| Χώρα | Γαλλία |
| Πρωτεύουσα | Σαϊγκόν |
| Ίδρυση | 2  Ιουλίου 1949 |
| Πολίτευμα | συνταγματική μοναρχία |
| Έκταση | 173.809 km² |
| Πληθυσμός | 12.000.000 |
| Γεωγραφικές συντεταγμένες | 10°48′0″N 106°39′0″E |
|  Σχετικά πολυμέσα |
| δεδομένα () |

Το **Κράτος του Βιετνάμ** (βιετναμικά: *Quốc gia Việt Nam*, γαλλικά: *État du Viêt-Nam*) ήταν ένα κράτος που διεκδίκησε την εξουσία σε όλο το Βιετνάμ κατά τον πρώτο πόλεμο της Ινδοκίνας, αν και μέρος της επικράτειάς του ήταν στην πραγματικότητα υπό τον έλεγχο των κομμουνιστών Βιετμίν. Το κράτος δημιουργήθηκε το 1949 και αναγνωρίστηκε διεθνώς το 1950. Ο πρώην αυτοκράτορας Μπάο Ντάι ήταν αρχηγός κράτους (Quốc Trưởng). Μετά τις Συμφωνίες της Γενεύης του 1954, το Βιετνάμ έπρεπε να παραδώσει το βόρειο τμήμα της χώρας στη Λαϊκή Δημοκρατία του Βιετνάμ. Ο Νγκο Ντιν Ντιέμ διορίστηκε πρωθυπουργός την ίδια χρονιά και μετά την απομάκρυνσή του Μπάο Ντάι το 1955, έγινε πρόεδρος της Δημοκρατίας του Βιετνάμ.

## Δείτε επίσης

* Νότιο Βιετνάμ

## Εξωτερικοί σύνδεσμοι

* Πολυμέσα σχετικά με το θέμα  Κράτος του Βιετνάμ στο Wikimedia Commons
# Αλκοολούχο ποτό

Αλκοολούχα ποτά και τρόπος σερβιρίσματος
**Αλκοολούχο** γενικά ονομάζεται οποιοδήποτε υγρό που περιέχει αλκοόλη. Συνηθέστερα όμως με τον προσδιορισμό αυτόν ονομάζεται το ποτό του οποίου συστατικό είναι η αιθυλική αλκοόλη (οινόπνευμα, CH3-CH2-OH). Τα αλκοολούχα ποτά ονομάζονται, επίσης, και *οινοπνευματώδη* και, λαϊκότερα, σπίρτα (από παραφθορά της λατινικής λέξεως spirit=οινόπνευμα).

## Τύποι αλκοολούχων ποτών

Αλκοολούχα ποτά σε μπαρ
Τα αλκοολούχα ποτά, ανάλογα με τον τρόπο παρασκευής τους, διακρίνονται σε τρεις μεγάλες κατηγορίες:

### Ζυμούμενα

Παρασκευάζονται με αλκοολική ζύμωση αμυλούχου ή σακχαρούχου πρώτης ύλης. Τυπικοί εκπρόσωποι αυτού του τύπου ποτών είναι το κρασί και ο ζύθος (μπίρα). Ως συνέπεια του τρόπου παρασκευής τους, δεν έχουν την δυνατότητα να ανέβουν σε περιεκτικότητα άνω των 18 αλκοολικών βαθμών (σε υψηλότερες περιεκτικότητες αναστέλλεται η δράση των μυκήτων που προκαλούν την ζύμωση).

### Αποσταζόμενα

Σε αυτό τον τύπο ποτών η αλκοολική ζύμωση της πρώτης ύλης ακολουθείται από απόσταξη σε ειδική συσκευή, τον αποστακτήρα (κοινώς αποκαλούμενη "καζάνι"). Χαρακτηριστικοί εκπρόσωποι τέτοιων ποτών είναι το τσίπουρο, το ούζο, η βότκα, το ουίσκι κ.ά..

### Ηδύποτα

Τα ποτά αυτού του τύπου είναι εξ ολοκλήρου τεχνητής παρασκευής: Αναμιγνύονται προϋπολογισμένες ποσότητες αιθυλικής αλκοόλης, νερού, αρωματικών και χρωστικών υλών (τις περισσότερες φορές μη φυσικής προέλευσης) και γλυκαντικών ουσιών. Χαρακτηριστικός εκπρόσωπος αυτού του τύπου ποτών είναι τα διαφόρων τύπων λικέρ.

## Θρησκευτικές απαγορεύσεις

Η κατανάλωση αλκοολούχων ποτών απαγορεύεται στο Ισλάμ, ενώ απαγορεύονται και όλες οι άλλες ουσίες που προκαλούν μέθη και θεωρούνται χαμρ όπως ο καπνός, τα ναρκωτικά κλπ.. Οι ίδιες απαγορεύσεις ισχύουν επίσης για τον Βουδισμό, τον Σιχισμό και την Μπαχάι Πίστη.

## Πηγές

* Γ. Α. Βάρβογλης, Ν. Α. Αλεξάνδρου, *Οργανική Χημεία*, Αθήνα, 1971
# De jure

Η λατινική φράση de jure (από τις λατινικές λέξεις de (από) και jus-juris, της 3ης κλίσης, ουδέτερο, αφαιρετική jure (νόμος, δίκαιο), ελληνική προφορά «ντε γιούρε») σημαίνει «εκ του νόμου» ή «εκ του δικαίου». Στη νομοθεσία, συχνά σημαίνει «αυτό που επιβάλλεται από το δίκαιο ή το νόμο ή γενικά το ηθικά ορθό».

Χρησιμοποιείται συχνά σε αντίθεση με το *de facto*, το οποίο σημαίνει «κατά την πραγματικότητα», όταν γίνεται αναφορά σε θέματα νόμου, κυβέρνησης, ή καταστάσεων. Όταν χρησιμοποιείται σε νομικό περιεχόμενο, το *de jure* επισημαίνει αυτό που λέει ο νόμος, ενώ το *de facto* επισημαίνει εκείνο που συμβαίνει στην πράξη.

## Παραδείγματα φράσεων

1. Η χώρα ανεξαρτητοποιήθηκε *de facto* (στην πράξη) με επανάσταση αλλά, για να ενταχθεί στον Οργανισμό Ηνωμένων Εθνών, πρέπει να αναγνωρισθεί και *de jure* (κατά το νόμο) από μερικές ακόμη χώρες.

2. Μπορεί να ζείτε χώρια από πέρυσι αλλά, όσο δεν προχωράτε στο διαζύγιο για να επισημοποιήσετε τον χωρισμό *de jure*, εξακολουθείτε να είστε παντρεμένοι και κατά συνέπεια η ερωτική σχέση σας με τρίτο πρόσωπο μπορεί να χρησιμοποιηθεί νομικά εναντίον σας ως «εξωσυζυγική σχέση».

## Παραπομπές

## Εξωτερικοί σύνδεσμοι

* Λεξιλογικός ορισμός του de jure  στο Βικιλεξικό
# Ναυπήγηση

**Ναυπήγηση** (shipbuilding) καλείται η κατασκευή - το χτίσιμο - πλοίου (ship construction) που γίνεται σε ειδικές τεχνικές μονάδες (χώρους) καλούμενες ναυπηγείο (Shipyard, yard) ή Ναυπηγική Βιομηχανία (shipbuilding industry) με σχέδια (ναυπηγικά) πάνω σε "ναυπηγικές κλίνες" (building berths) υπό την επίβλεψη ειδικών επιστημόνων - τεχνικών τους "ναυπηγούς" (naval constructors) βάσει των κανόνων της Ναυπηγικής (shipbuilding).

Η ναυπήγηση πλοίου αναλαμβάνεται από μιά επιχείρηση με την υπογραφή μεταξύ αυτής και του παραγγέλοντος, της "σύμβασης ναυπηγήσεως" (shipbuilding contract) που περιλαμβάνει λεπτομερειακά στοιχεία του υπό ναυπήγηση πλοίου, τη τιμή ναυπήγησης και το νόμισμα στο οποίο θα καταβληθεί η αξία, τις αποζημιώσεις εξ υπαιτιότητας του κατασκευαστού, το χρόνο παράδοσης, τις παρεχόμενες εγγυήσεις του κατασκευαστή, τους όρους πληρωμής, την ασφαλιστική κάλυψη, θέματα διαιτησίας, ρήτρα υπαναχώρησης κ.ά.

Η ναυπήγηση γίνεται βάσει κανόνων και υπό την εποπτεία επιθεωρητών, από Νηογνώμονες ή την Επιθεώρηση Εμπορικών Πλοίων (Υ.Ε.Ν./ΕΕΠ).

## Δείτε επίσης

* Πλοίο υπό ναυπήγηση

## Εξωτερικοί σύνδεσμοι

* Πολυμέσα σχετικά με το θέμα  Ναυπήγηση στο Wikimedia Commons
# 264

| Το 264 σε άλλα ημερολόγια |
| --- |
| Γρηγοριανό ημερολόγιο | 264 *CCLXIV* |
| Ελληνικό αλφάβητο | ΣΞΔ´ |
| Ab urbe condita | 1017 |
| Αρμενικό ημερολόγιο | *n/a* |
| Κινεζικό ημερολόγιο | 2960 – 2961 *癸未 – 甲申* |
| Αιθιοπικό ημερολόγιο | 256 – 257 |
| Εβραϊκό ημερολόγιο | 4024 – 4025 |
| Περσικό ημερολόγιο | 358 ΠΕ – 357 ΠΕ |
| Ισλαμικό ημερολόγιο | 369 ΠΕ – 368 ΠΕ |
| Ινδουιστικά ημερολόγια |
| *Βικράμ Σαμβάτ* | 319 – 320 |
| *Σάκα Σαμβάτ* | 186 – 187 |
| *Κάλι Γιούγκα* | 3365 – 3366 |

*Η τρέχουσα σελίδα αφορά το έτος 264 κατά το Γρηγοριανό ημερολόγιο*

Το έτος **264** (CCLXIV ) ήταν ένα δίσεκτο έτος που ξεκινούσε την Παρασκευή. Εκείνη την εποχή ήταν γνωστό ως το **Έτος των Υπάτων Γαλλιηνού και Σατουρνίνου** (ή, λιγότερο γνωστό, το **Έτος 1017 από Κτήσεως Κόσμου**). Η ονομασία 264 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

## Γεγονότα

### Ανά μέρος

#### Ιταλία

* Λιπαρίτες ανακαλύπτουν το σκήνωμα του Αγίου Βαρθολομαίου.

#### Κίνα

* Η Επανάσταση του Ζονγκ Ουέι καταστέλλεται.
* Ο Σίμα Τζάο, αντιβασιλέας του Σάο Ουέι, αυτεπονομάζεται ως *Βασιλιάς του Τζιν*, το προτελευταίο βήμα πριν από τον σφετερισμό.
* Ο Σαν Χάο διαδέχεται τον Σαν Ξου ως αυτοκράτορα του Κινεζικού κράτους του Ανατολικού Γου.

## Γεννήσεις

## Θάνατοι

* Φεβρουάριος - Αυτοκράτειρα Γκουό, Κινέζα αυτοκράτειρα του Σάο Ουέι
* Μάρτιος - Ντενγκ Άι, Κινέζος στρατηγός του Σάο Ουέι (γεννιέται το 197)
* 3 Μαρτίου
	+ Τζαν Ουέι, Κινέζος στρατηγός του Σου Χαν (γεννιέται το 202)
	+ Ζον Ουέι, Κινέζος στρατηγός του Σάο Ουέι (γεννιέται το 225)
* 3 Σεπτεμβρίου - Σαν Ξου, Κινέζος αυτοκράτορας του Ανατολικού Γου (γεννιέται το 235)
# 316

| Το 316 σε άλλα ημερολόγια |
| --- |
| Γρηγοριανό ημερολόγιο | 316 *CCCXVI* |
| Ελληνικό αλφάβητο | ΤΙϚ´ |
| Ab urbe condita | 1069 |
| Αρμενικό ημερολόγιο | *n/a* |
| Κινεζικό ημερολόγιο | 3012 – 3013 *乙亥 – 丙子* |
| Αιθιοπικό ημερολόγιο | 308 – 309 |
| Εβραϊκό ημερολόγιο | 4076 – 4077 |
| Περσικό ημερολόγιο | 306 ΠΕ – 305 ΠΕ |
| Ισλαμικό ημερολόγιο | 316 ΠΕ – 315 ΠΕ |
| Ινδουιστικά ημερολόγια |
| *Βικράμ Σαμβάτ* | 371 – 372 |
| *Σάκα Σαμβάτ* | 238 – 239 |
| *Κάλι Γιούγκα* | 3417 – 3418 |

*Η τρέχουσα σελίδα αφορά το έτος 316 κατά το Γρηγοριανό ημερολόγιο*

Το έτος **316** (CCCXVI ) ήταν ένα δίσεκτο έτος που ξεκινούσε την Κυριακή. Εκείνη την εποχή ήταν γνωστό ως το **Έτος των Υπάτων Σαβίνου και Ρουφίνου** (ή, λιγότερο γνωστό, το **Έτος 1069 από Κτήσεως Κόσμου**). Η ονομασία 316 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

## Γεγονότα

### Ανά μέρος

#### Ρωμαϊκή Αυτοκρατορία

* Ο Αυτοκράτορας Μέγας Κωνσταντίνος εκδίδει ένα διάταγμα που απαγορεύει την τιμωρία των δούλων με σταύρωση και προσωπικό στιγματισμό.
* Ο Κωνσταντίνος Α΄ αποστέλλει τον ετεροθαλή αδελφό του Ιούλιο Κωνστάντιο στο Λικίνιο στο Σίρμιο (Παννονία), με την πρόταση να αποδεχθεί το Βασσιανό ως Καίσαρα και να τού δώσει δύναμη πάνω στην Ιταλία. Ο Λικίνιος αρνείται και εξαναγκάζεται σε συνωμοσία εναντίον του Κωνσταντίνου.
* Ο Λικίνιος προβιβάζει το Βαλέριο Ουάλη σε Αύγουστο και κινητοποιεί ένα στράτευμα κατά του Κωνσταντίνου. Ο Βασσιανός κατηγορείται για συνωμοτία και εκτελείται.
* Δεκέμβριος - Μάχη της Μαρδίας: ο Κωνσταντίνος Α΄ νικά τον αντίπαλό του Λικίνιο και τον ανώτερο αξιωματικό του Βαλέριο Ουάλη κοντά στην κωμόπολη του Χαρμανλί (Βουλγαρία).

#### Ασία

* Οι Σιονγκ-νου λεηλατούν το Τσανγκ' εάν, πρωτεύουσα της Κινεζικής Δυτικής Δυναστείας των Τζιν. Ο Αυτοκράτορας Τζιν Μινντί παραδίδεται στο Λου Γιάο.
* Η Κινεζική Δυτική Δυναστεία των Τζιν τελειώνει και η Αρχαία Κίνα διαιρείται.

### Ανά θέμα

#### Θρησκεία

* Στο αίτημα της Ρωμαιοκαθολικής Εκκλησίας, ο Κωνσταντίνος Α΄ επιχειρεί να λήξει το σχίσμα με τη Δονατική Εκκλησία.

## Γεννήσεις

* Φεβρουάριος - Κωνσταντίνος Β΄, Ρωμαίος αυτοκράτορας (πεθαίνει το 340)
* Άγιος Μαρτίνος της Τουρ (βλέπε 317) (γεννήθηκε σε απροδιόριστη ημερομηνία) (πεθαίνει το 397)

## Θάνατοι

* Βασσιανός, Ρωμαίος σύμβουλος και γερουσιαστής
* Άγιος Βλάσιος, επίσκοπος της Σεβάστειας (μαρτύρησε)
* Τουομπά Πουγκέν, φύλαρχος των Τουομπά (Κίνα)
* Τουομπά Γιλού, φύλαρχος των Τουομπά